Vaasan ammattikorkeakoulu

Vaasan ammattikorkeakoulu (VAMK) on työelämälähtöinen ammattikorkeakoulu, joka kouluttaa asiantuntijoita tekniikan, liiketalouden sekä sosiaali- ja terveysalalla. VAMK sijaitsee globaalien yritysten keskellä, yritteliäällä Pohjanmaalla Pohjoismaiden suurimmassa energiaklusterissa. Opiskelijoita VAMKissa on noin 4 000 ja henkilöstöä 200. Ammattikorkeakoulun rehtori, toimitusjohtaja on Hannu Vahtera. VAMK rakentaa osaamista, jonka avulla löydetään ratkaisuja yhteiskunnallisiin haasteisiin kohti hyvinvointitaloutta. VAMKissa yhdistyy tekniikan, liiketalouden, sosiaali- ja terveysalan sekä muotoilun osaaminen. Osaamisen keskiössä ovat mm. energiamurros, älykäs digitalisaatio, puhdas siirtymä, kansainvälinen liiketoimintaosaaminen ja logistiikka sekä ratkaisut hyvinvoinnin murrokseen. ==Koulutus== Vaasan ammattikorkeakoulussa voi opiskella sekä ammattikorkeakoulututkintoja (AMK) että ylempiä ammattikorkeakoulututkintoja (YAMK). VAMKista valmistuu kansainvälisiä ja asiantuntevia insinöörejä, tradenomeja, sairaanhoitajia, terveydenhoitajia ja sosionomeja. Opetusta tarjotaan suomen ja englannin kielellä. Työelämälähtöiset opinnot ja elinvoimainen Vaasan seutu varmistavat opiskelijoille erinomaiset työllistymisen mahdollisuudet. Koulutus VAMKissa antaa opiskelijoille kansainvälistä kokemusta ja tietämystä, joita he pystyvät hyödyntämään tulevaisuuden työpaikoissaan. Tähän päästään tarjoamalla kansainvälistymistä opetuksen, opiskelijavaihtojen ja yhteisten kansainvälisten opintojaksojen kautta. Tavoitteena on kouluttaa kansainvälisiä osaajia alueen työelämään. VAMK tukee jatkuvan oppimisen tavoitteita ja tarjoaa laajan valikoiman yksittäisiä opintokokonaisuuksia, jotka tukevat työelämässä olevien urakehitystä ja organisaatioiden toimintaa. Erilaiset koulutukset auttavat pysymään ajan tasalla muuttuvassa työympäristössä ja vahvistavat osaamista avoimen ammattikorkeakoulutuksen, erikoistumiskoulutusten, täydennyskoulutuksen ja maahanmuuttajien valmentavien koulutusten avulla. ==Palosaaren kampus== Vaasan ammattikorkeakoulu sijaitsee merellisellä Palosaaren kampuksella, jossa opiskelee 10 000 eri korkeakoulujen opiskelijaa. Vaasassa joka viides vastaantulija on korkeakouluopiskelija ja Vaasa onkin väkilukuun suhteutettuna yksi Suomen suurimmista opiskelijakaupungeista. Palosaaren kampuksella opiskelijoilla on käytössään useita moderneja oppimisympäristöjä kävelymatkan päässä toisistaan. Tekniikan alan opiskelijoille kampuksella on huippuluokan tutkimus- ja opetuslaboratorio Technobothnia yhdessä Vaasan yliopiston ja Novian kanssa. Sosiaali- ja terveysalan opiskelijoiden käytössä on modernit opiskelu- ja simulointitilat Aleressa yhdessä Novian kanssa. Tiedekirjasto ja oppimiskeskus Tritonia on kaikkien vaasalaisten korkeakoulujen tutkimusta, koulutusta ja opiskelua varten. VAMKin englanninkielisten koulutusten ja ulkomailta tulevien opiskelijoiden ansiosta ilmapiiri kampuksella on aidosti kansainvälinen. Kampus sijaitsee alle 2 km päässä Vaasan keskustasta. Vaasassa lyhyet etäisyydet ja kansainvälinen kaupunkikulttuuri yhdistyvät kauniiseen UNESCOn maailmanperintökohteen luontoon. ==Alueellinen toiminta== VAMK tekee yhteistyötä alueen työnantajien kanssa muun muassa hanketoiminnassa, koulutusohjelmien kehittämisessä sekä harjoittelupaikkojen ja opinnäytetyöaiheiden kartoittamisessa. ==Historia== Tekniikan koulutuksella on pitkät perinteet Vaasassa. Teknillinen opetus aloitettiin jo vuonna 1849, kun kaupunkiin perustettiin Teknillinen reaalikoulu, yksi Suomen ensimmäisistä. Tulevina vuosikymmeninä Teknillinen reaalikoulu muuttui Teollisuuskouluksi, joka vastasi paremmin teknillisen opetuksen kehitystarpeisiin. Opetus muuttui aiempaa teoreettisemmaksi ja ohjelmaan lisättiin työnjohdon koulutus organisaatiotehtävien parantamiseksi. Työkokemuksen merkitys korostui, ja aikuisopiskelusta tuli tärkeä osa toimintaa, jotka ovat edelleen keskeisiä ammattikorkeakoulujen opetuksessa. Sosiaali- ja terveysalallaa on Vaasassa opetettu yli 40 vuotta. Vaasaan perustettiin vuonna 1983 Sairaanhoito- oppilaitos. Liiketalouden opetuksen juuret ulottuvat 1900 luvun alkuun. Vuonna 1903 Vaasaan perustettiin Kauppakoulu. Vuonna 1996 Vaasan väliaikainen ammattikorkeakoulu muodostettiin viidestä oppilaitoksesta; Vaasan teknillinen oppilaitos, Vaasan kauppaoppilaitos, Vaasan hotelli- ja ravintola-alan oppilaitos, Vaasan terveydenhuolto-oppilaitos sekä Vaasan kotitalous- ja sosiaalialan oppilaitos. Vuonna 1999 Valtioneuvosto myönsi Vaasan ammattikorkeakoululle virallisen toimiluvan. ==Organisaatio== Oy Vaasan ammattikorkeakoulu – Vasa yrkeshögskola Ab:n omistajia ovat Vaasan kaupunki, Vaasan yliopisto ja Pohjanmaan kauppakamari. Osakeyhtiön ylintä päätösvaltaa käyttää ylläpitäjänä osakeyhtiön yhtiökokous, jossa osakkaat käyttävät valtaansa omistusosuuksiensa äänimäärän perusteella. Osakeyhtiölain mukainen hallitus huolehtii yhtiön hallinnosta ja toiminnan asianmukaisesta järjestämisestä. VAMKin rehtori toimii myös yhtiön toimitusjohtajana tukenaan johtoryhmä. ==Opiskelijatoiminta== Opiskelijaelämää ja opiskelijoiden edunvalvontaa tukee opiskelija­kunta VAMOK. ==Lähteet== ==Aiheesta muualla== *Vaasan ammattikorkeakoulun kotisivut *Vaasan ammattikorkeakoulun opiskelijakunta VAMOKin kotisivut *